
ДО
ОБЩИНСКИ СЪВЕТ
БУРГАС





ДОКЛАДНА ЗАПИСКА

ОТ ДИМИТЪР НИКОЛОВ
КМЕТ НА ОБЩИНА БУРГАС



ОТНОСНО: Прекратяване на съсобственост чрез продажба на общинска идеална част от недвижим имот – УПИ V-236, кв. 25 по плана на кв. Долно Езерово, гр. Бургас.

УВАЖАЕМИ ОБЩИНСКИ СЪВЕТНИЦИ,

	В Община Бургас е постъпило искане с вх.№70-00-38406/1/13.05.2024г. от Я. Жеков, като управител и представляващ „ДЕЛ СОЛ 9“ ООД, относно прекратяване на съсобственост в недвижим имот, представляващ УПИ V-236, кв. 25, целият с площ 743  кв.м, по действащия план на кв. Долно Езерово, гр. Бургас, чрез изкупуване дела на Община Бургас.
	Заявителят „ДЕЛ СОЛ 9“ ООД, видно от нотариален акт №55, том I, рег. № 1436, дело 48 от 09.02.2024г., вписан с акт № 141, том 5, дело № 904, вх. рег. №1799 от 09.02.2024г. в Служба по вписванията – Бургас, е собственик на 710 кв.м в УПИ V-236, кв. 25, целият с площ 743 кв.м по действащия план на кв. Долно Езерово, гр. Бургас, одобрен със Заповед №1194/20.09.1990г. на Община Бургас, съответен на ПИ с идентификатор 07079.824.140 с площ 743 кв.м по одобрените КККР на гр. Бургас.
Със Заповед № РД-11-15/22.12.2025г. на Областен управител на Област Бургас, бивш п-л V в бивш кв. 37 с площ 650 кв.м, е деактуван в полза на Община Бургас, като 33/ 650 кв.м от площта на бившия имот попадат в нов УПИ V-236, кв. 25, целият с площ 743 кв.м по действащия план на кв. Долно Езерово, гр. Бургас.
За 33/743 кв.м ид. части от УПИ V-236, кв. 25 е съставен Акт                 №10830/18.05.2026г. за частна общинска собственост.
Общинската идеална част от УПИ V-236, кв. 25, целият с площ              743  кв.м, по действащия план на кв. Долно Езерово, гр. Бургас, не отговаря на нормативните изисквания на чл.19 от ЗУТ за образуване на самостоятелен урегулиран поземлен имот, поради което е целесъобразно  прекратяване на съсобствеността, чрез продажба на частта на Община Бургас по пазарни цени.
В изпълнение разпоредбите на чл.41, ал.2, във връзка с чл.22, ал. 3 от Закона за общинската собственост (ЗОС), е възложено изготвяне на пазарна оценка на лицензиран оценител,  на 33/743 кв.м ид. части от УПИ V-236,        кв. 25 по плана на кв. Долно Езерово, гр. Бургас, определена в размер на             2 280 (две хиляди двеста и осемдесет) евро, без ДДС.
Данъчната оценка на идеалната част от имота, предмет на продажба, е 395,80 евро (триста деветдесет и пет евро и осемдесет евроцента).
Цитираният имот е включен в Програмата за управление и разпореждане с общинската собственост на Община Бургас за 2026г., приета по т. 3 от дневния ред на проведеното на 21.09.2026г. заседание на Общински съвет – Бургас (Протокол № 42), в частта на раздел II „Продажби по реда на ЗОС, без търг или конкурс“, точка 3 „Прекратяване на съсобственост по          чл. 36, ал. 1, т. 2 от ЗОС, чрез продажба на общински идеални части“, подточка 8.
Предвид изложеното, на основание правомощията ми по чл.73, ал.1 от Правилника за организацията и дейността на Общинския съвет и взаимодействието му с общинската администрация на Община Бургас, приет от Общински съвет – Бургас, и като взех предвид Решение на комисията, назначена с моя Заповед № 3903/22.11.2024г., прието с Протокол от     30.04.2026 г., което подкрепям изцяло, предлагам Общински съвет - Бургас, на основание чл. 21, ал. 1, т. 8 от Закона за местното самоуправление и местната администрация, чл. 36 от Закона за собствеността,  чл. 36, ал. 1, т. 2 от Закона за общинската собственост, чл. 41, ал. 1, т. 2 и чл. 42 от Наредбата за реда за придобиване, управление и разпореждане с общински имоти и вещи, приета от Общински съвет – Бургас да вземе следното 

Р Е Ш Е Н И Е:

1. Да се прекрати съсобствеността между Община Бургас и                  „ДЕЛ СОЛ 9“ ООД с ЕИК 207069691, с адрес и седалище на управление:        гр. Бургас, кв. Долно Езерово, представлявано от Я. Жеков – управител, с ЕГН     , с адрес: гр. Свети Влас, чрез продажба на общинските идеални части, актувани с Акт №10830/18.05.2026г. за частна общинска собственост, представляващи 33/743 кв.м идеални части от УПИ V-236, кв. 25, отреден "за жилищно строителство", целият с площ 743 кв. м по действащия ПУП-ПРЗ на кв. Долно Езерово, гр. Бургас, съответен на ПИ с идентификатор 07079.824.140, целият с площ 743 кв.м по КККР на гр. Бургас, за сумата 2 280 (две хиляди двеста и осемдесет) евро, без ДДС.
Приложение: Заявления вх.№70-00-38406/1/13.05.2024г.; Протокол от 30.04.2026г.; Експертна оценка; Акт за ЧОС №10830/18.05.2026г.; Нотариален акт №55, том I, рег. № 1436, дело 48 от 09.02.2024г., вписан с акт № 141, том 5, дело № 904, вх. рег. №1799 от 09.02.2024г.; Заповед № РД-11-15/22.12.2025г. и Заповед № РД-17-5/ 26.08.2026г. на Областен управител на Област Бургас; Комбинирана скица от ПУП-ПРЗ за УПИ V-236, кв. 25; Скица 2767-01.09.2026г. от АГКК; Данъчна оценка за имота издадена от дирекция МПДТР.




ДИМИТЪР НИКОЛОВ
Кмет на Община Бургас

